Мне кажется порою, что солдаты,

 С кровавых не пришедшие полей,

 Не в землю нашу полегли когда-то,

 А превратились в белых журавлей…\*



**ЖУРАВЫ**

Помніку «Невярнуўшымся» («Жураўлі»)

Я пакланюся мірнай зямлі,

сонцу і дню ўсміхнуўшыся.

Макі — жывыя кроплі крыві —

воінаў не вярнуўшыхся.

Цяжка мне нават сябе ўявіць

у тых ваенных тума́нах…

Страшна! А ім давялося жыць

і паміраць… Так рана…

Як жа балела табе, зямля,

як ты, скажы, стрывала?

Страчвала дзетак…

І ў жураўля

кожнага ператварала…

Голасна кружаць «до сей поры…»\*

Птушкі «с времен тех дальних»…\*

Ах, журавы мае… «Журавы» —

Помнік мемарыяльны.

Маці ў надзеі… Погляд нямы,

вечным чаканнем спавіты…

Ах, журавы мае, журавы,

подзвіг ваш не забыты!

\*З песні «Журавли» (музыка Яна Фрэнкеля, словы Расула Гамзатава, пераклад на рускую мову Навума Грэбнева).